కాలువ మల్లయ్య

కాలువ మల్లయ్య తెలుగు కథా రచయిత. కథా కిరణాలు - మన తెలుగు కథకులు, పైడిమర్రి రామకృష్ణ, పైడిమర్రి కమ్యూనికేషన్స్, ఖమ్మం, 2002.

జీవిత విశేషాలు
ఆయన  తెలంగాణ రాష్ట్రంలోని కరీంనగర్‌ జిల్లా జూలపల్లి మండలం, తేలుకుంట గ్రామంలో కాలువ ఓదేలు, పోచమ్మ దంపతులకు జనవరి 12, 1953 న జన్మించాడు. ఆయన సాహితీ ప్రస్థానంలో ఇప్పటి వరకు మొత్తం  875 కథలు, 16 నవలలు, 600 వ్యాసాలు, 200 కవితలు వెలుబడ్డాయి. ఆయన విశిష్టమైన "ఆటా" పురస్కారంతో పాటు మరెన్నో పురస్కారాలు పొందారు. తెలంగాణ ప్రాంతీయ స్పృహతో రాసిన వీరి కథల్లో తెలంగాణ ప్రాంత స్త్రీల జీవితాల్లోని వివిధ కోణాలు దర్శింపచేసారు.

స్త్రీవాద దృక్పథంతో కాలువ మల్లయ్యగారి కథల్ని పరిశీలించినట్లయితే తెలంగాణ భూస్వామ్య వ్యవస్థ నుండి నేటి వరకు గల స్త్రీల జీవితాల్లోని సమస్యల్ని కథా వస్తువులుగా స్వీకరించారు. ఇవి తెలంగాణాలోని మూడు తరాల స్త్రీల జీవితాల్ని ఆకళింపు చేసుకోవడానికి ఉపకరిస్తాయి. భూస్వామ్యవ్యవస్థలో దొరలది తిరుగులేని అధికారం. అయితే దొరల భార్యలైన దొర్సానులది మాత్రం పీడితబ్రతుకే. భర్తలు ఏం చేసినా ప్రశ్నించే హక్కు. స్వాతంత్రంలేక అణిగిమణిగి బతకాల్సి వచ్చింది. ఈ దొర్సానుల బతుకు వెతల్ని కాలువ మల్లయ్యగారు తన కథల్లో చిత్రిస్తూ వచ్చారు. సమస్యలన్నవి అట్టడుగు వర్గాల వారికి మాత్రమే కాదు. అగ్రవర్ణపు స్త్రీలకు కూడా ఉన్నాయని తన కథల్లో నిరూపించారు.

తెలంగాణ సామాజిక జీవనంలో నిజాంపాలనలో భూస్వామ్య వ్యవస్థ కాలం నుండి నేటి వరకు గల స్త్రీల జీవితాల్లోని వివిధ పార్శ్వాలను కాలువ మల్లయ్యగారు తన కథల్లో ప్రతి ఫలింపజేస్తూ వచ్చారు. శ్రామిక, పీడిత వర్గాలలోని స్త్రీలు చదువు వల్ల ప్రభావితులైన అనాదిగా ఉన్న పరాధీన భావననుండి విముక్తి పొంది స్వావలంబన దిశగా అడుగులేస్తున్నట్లు కాలువ మల్లయ్యగారు సామాజిక పరిణామాల్ని చిత్రించారు. అంతేకాకుండా ఆధునిక కాలంలో స్త్రీ కోరుకుంటున్న స్వేచ్ఛ, మగవాళ్ళతో సమానంగా గుర్తింపబడాలనే ఆకాంక్షను ఆయా కథల్లో విశ్లేషించారు. మహిళా చైతన్యానికి దోహదపడే విధంగా కథలు రాసిన కాలువ మల్లయ్య గారు స్త్రీ జాతి పట్ల తనకున్న గౌరవాన్ని నిరూపించుకోగలిగారు.

కథలు
కథానిలయం లో ఆయన కథలు
ఆయన రచనలు వివిధ పత్రికలలో ప్రచురితమైనాయి.కధానిలయంలో పుస్తకం: కాలువ మల్లయ్య కథలు
కథపత్రికప్రచురణ తేదిఅగ్ని గుండంఅభ్యుదయ1991-03-01అడవిగాచిన వెన్నెలఆంధ్రప్రభ1993-09-01అన్నరచన1997-02-01అమ్మమీది సొమ్ములురచన1994-12-01అల్లమురబ్బాఆంధ్రజ్యోతి1994-10-30ఆంబోతుఇండియా టుడే1994-10-21ఎంగిలి చేత్తోమయూరి1994-02-12కర్రోడుగబ్బిలం1999-01-01గలుమఆంధ్రజ్యోతి1995-03-12గుప్పెడు మనసుఈనాడు1993-10-31చావుఈనాడు1990-03-25జీవచ్చవంఈనాడు1991-09-08టాకింగ్ డాల్విపుల1991-10-01తీపిఆంధ్రపత్రిక1990-09-21దగాదగామేఘన1998-11-01నా తెలంగాణాఆహ్వానం1997-04-01నిరీక్షణవిపుల1988-07-01నిరుడు కురిసిన సమూహాలుమయూరి1997-08-01నేలతల్లిస్వాతి1995-12-01ప్రస్థానంప్రజాసాహితి1985-01-01బోధివృక్షంఆంధ్రప్రభ1990-07-25భద్రతఇండియా టుడే1997-06-06మమతలే మరుగై...ఈనాడు1994-10-16మళ్ళీ తల్లి ఒడిలోకిఆంధ్రజ్యోతి1993-01-22మస్కట్ మల్లయ్యఆంధ్రజ్యోతి1995-06-02యుద్ధభూమివిపుల1997-04-01రూపాయి రూపాయివార్తాకాలం1991-06-01సృష్టికర్త ఆవేదనఆంధ్రప్రభ1994-08-31సృష్టికర్తల చిరునామాఆంధ్రప్రభ1997-12-01హింసరచనవిపుల1991-02-01

 పురస్కారాలు 

 గువ్వల చెన్నా పుస్తకానికి నవలా విభాగంలో తెలంగాణ సారస్వత పరిషత్తు పురస్కారం (2025)

మూలాలు

ఆధార గ్రంధాలు
 కాలువ మల్లయ్య కథలు – తెలంగాణా జన జీవితం – ప్రొఫెసర్‌ బన్న అయిలయ్య
 తొమ్మిది పదుల తెలంగాణ కథ – డా|| కాలువ మల్లయ్య
 యాభై ఏళ్ళ తెలుగు కథ తీరుతెన్నులు – బి.ఎస్‌.రాములు
ఇతర లింకులు
 Telangana :Interview with Dr.Kaluva Mallaiah
 కాలువ మల్లయ్య కథలు – స్త్రీ జీవనం – బుట్టి సునీత
  గొప్ప రచయిత డాక్టర్‌ కాలువ మల్లయ్య: సినారె 
వర్గం:తెలుగు కథా రచయితలు
వర్గం:1952 జననాలు
వర్గం:కరీంనగర్ జిల్లా కథా రచయితలు